El movimiento por la sanidad pública asturiana volverá a las calles este sábado
#000000
Los jóvenes asturianos son los que más claro tienen que quieren ir a la Universidad, un 85%
#000002
Nesti sen tenemos dos caminos claros -por caltener el binomiu propiu de la civilización, y por economizar-. Respuenden estes dos caleyes a que si de manera efectiva vien un nuevu mundiu, una nueva realidá, esiste la posibilidá de dotar a esa normalidá d’otros valires, formes y texíos estremaos a los vivíos por décades y sieglos; o esa normalidá proyeutará mundios y realidaes propies de la ciencia-ficción, de la distopía que d’una manera o otra tamos yá percibiendo, viviendo, esperimentando.
#000005
Esta distopía yá se pue albidrar cola suspicacia, la desconfianza vírica entemecida cola desconfianza individualista neolliberal a la que tábemos avezaos y avezaes, onde daquién que pase al nuesu llau ye poco menos qu’un pelligru. Onde un tusir circunstancial convierte al otru nuna menacia na llinia d’un arma biolóxica. Au les rellaciones sociales físiques, el contautu direutu, queden arrequexaes a un espaciu telemáticu, del ciberespaciu, de lo virtual que reconfigura y enfría’l devenir social de les nueses sociedaes. Y que nos espacios compartíos la distancia ye la propuesta.
#000008
Otru casu que mos amuesa lo distópica que pue ser la Nueva Normalidá ye la esistencia, por exemplu en Singapur, de robots que miden el cumplimientu de la distancia social. Un recursu que mos lleva a un pre-skynet (si me permitís la chancia) qu’inquieta un poco.
#000011
Veo interesante, sobremanera por cómo entamó l’Estáu d’Alarma, con una situación de reconocencia ente vecinos y vecines qu’asitiaba a caún y cauna nel barriu. Que nun cruciaron mirada enxamás, pero que nesa situación primera amosaron solidariedá intervecinal, con un ciertu reforciamientu de los venceyos que pudieren esistir previamente... Veo entós, como dicía, la posiblidá de construyir otra cosa. Sicasí, conforme foi avanzando l’estáu d’alarma y les midíes de restricción social implicaben tamién la restricción nos espacios comunes... arrequexóses esta forma primera de solidariedá de grupu. Faciendo muncho más fuertes a los policíes de balcón, qu’aplaudíen a les 20:00 pa llueu nun tar nel momentu la verdá xunto a los nuesos y les nueses sanitaries.
#000015
El fechu de que too cayere o paeciere cayer mos convida a llevantar otros cimientos. La única manera de facer esto posible ye la hipermovilización, la crítica, la capacidá d’encadarmar eses rellaciones y presionar a les alministraciones pa obligales a siguir el ritmu’l pueblu.
#000019